Diari Oficial de la Generalitat Valenciana


Sumari del DOGV 3777, del 22-06-2000 (2000/4578)

RESOLUCIÓ de 17 de maig de 2000, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte, l'autorització administrativa i la declaració, en concret, d'utilitat pública de la línia aèria quàdruple circuit de mitjana tensió a 20 kV denominada ST Altabix-Pimesa, al terme municipal d'Elx (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4578


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 17 de maig de 2000, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte, l'autorització administrativa i la declaració, en concret, d'utilitat pública de la línia aèria quàdruple circuit de mitjana tensió a 20 kV denominada ST Altabix-Pimesa, al terme municipal d'Elx (Alacant). [2000/F4578]
  
Als efectes previstos en l'article 9 del Decret 2.617/1966, sobre normes per a atorgament d'autorització administrativa en matèria d'instal·lacions elèctriques, de 10 d'octubre (BOE de 24.10.1966), i en l'article 53 de la Llei 54/1997, de 27 de novembre, del Sector Elèctric (BOE de 28.11.1997), se sotmet a informació pública el següent projecte d'instal·lació elèctrica:
  
Peticionari: Iberdrola, SA, amb codi d'identificació fiscal número V81260588 i domicili al carrer de Calderón de la Barca, número 16, d'Alacant.
  
Lloc on s'establirà la instal·lació: terme municipal d'Elx. Origen en ST Altabix seguint pel traçat actual de la línia D/C i finalitzarà en els entroncaments aereosubterranis situats al Parc Industrial d'Elx (Pimesa).
  
Finalitat de la instal·lació: millorar i ampliar les xarxes de distribució d'energia elèctrica, donar major qualitat de servei i omplir peticions de nous abonats.
  
Característiques principals: longitud 4.814 metres; nombre de suports: 33 metàl·lics; conductors d'alumini-acer galvanitzat de 116,2 milímetres quadrats; aïllament: cadenes d'aïlladors de caperutxa i tija.
  
Pressupost: 69.537.621 pessetes.
  
El titular ha sol·licitat, sobre les finques descrites en la relació annexa, servitud de pas aèria d'energia elèctrica que comprén, a més a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública per a coneixement general i especialment dels propietaris de terrenys i tots els altres titulars afectats pel projecte esmentat, la relació dels quals s'inclou al final d'aquest anunci perquè puga ser examinat l'expedient al Servei Territorial d'Indústria i Energia d'Alacant, situat al carrer de Churruca, número 29, i perquè puguen presentar les al·legacions que consideren oportunes en el termini de 30 dies, comptats a partir de l'endemà de la inserció d'aquest anunci. Els plans parcel·laris podran ser igualment consultats als ajuntaments afectats.